
Tehniskais uzdevums

Vispārējie jautājumi
Cēsu klīnikas ārstniecības korpusa Bērnu slimību nodaļas ar dienas stacionāru būvdarbi
Būvdarbus veikt saskaņā ar SIA ,,NAMS’’(vienotais reģistrācijas. nr. 40103036167) izstrādāto projektu būvobjektam Cēsu klīnikas ārstniecības korpusa bērnu slimību nodaļas ar dienas stacionāru vienkāršota atjaunošana asīs B-D/1-5  .
1. Būvdarbi tiek veikti Slimnīcas ielā 9, Cēsīs, SIA “Cēsu klīnika”.
2. Autoruzraudzību veic SIA „NAMS”.
3. Būvuzraudzību veic pasūtītāja nominēts būvuzraugs.
4. Būvobjekta Cēsu klīnikas ārstniecības korpusa bērnu slimību nodaļas ar dienas stacionāru vienkāršota atjaunošana asīs B-D/1-5 BIS-BL-624711-6476   būvdarbi ar nodošanu ekspluatācijā jāveic ne ilgāk par 4 mēnešiem no līguma noslēgšanas brīža.
Būvdarbi tiek realizēti par Eiropas Savienības Atveseļošanas un noturības mehānisma plāna 4.1.1.3.i. investīcijām “Atbalsts sekundāro ambulatoro pakalpojumu sniedzēju veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” projektā Nr. 4.1.1.3.i.0/1/23/I/CFLA/030  “Cēsu klīnikas Bērnu veselības centra dienas stacionāra un rehabilitācijas pakalpojuma pilnveidošana un infrastruktūras atjaunošana”

Daba uzdevumi un kvalitātes prasības
Tehniskā uzdevuma sastāvs ietver:
1. Iesniegt būvdarbu izpildes darba organizācijas un kvalitātes nodrošināšanas plānu izstrādātu būvobjektam Būvobjekta Cēsu klīnikas ārstniecības korpusa bērnu slimību nodaļas ar dienas stacionāru vienkāršota atjaunošana asīs B-D/1-5.Plāns atspoguļo pretendenta garantētās iespējas veikt būvdarbus, kuru kvalitāte būs atbilstoša būvprojektam, LR spēkā esošajiem būvnormatīviem un konkursa nolikumam. Būvdarbu izpildes darba organizācijas un kvalitātes nodrošināšanas plāns ietver:
1.1.  darbu izpildes aprakstu ar norādītiem darbu izpildes posmiem un secību, norādot tehnoloģijas un tehnikas, kādas tiks izmantotas, lai būvdarbu izpildes laikā nepārtrauktu un pēc iespējas mazāk traucētu klīnikas darbus. 
1.2. darba izpildes aprakstā shematiski jānorāda kā tiks izslēgta  iespēja krustoties būvdarbu veicēju, pacientu, klīnikas personāla un klīnikas apmeklētāju plūsmām.
1.3. apliecinājums, ka pretendentam ir atbilstoša tehnika un cilvēkresursi tādā daudzumā, lai varētu veikt darbus atbilstoši tehniskajam uzdevumam un būvprojektam . Pievienot aprakstu, kurā norādīts: 
a) pretendenta organizatoriskā struktūrshēma;
b) informāciju par to personu izglītību un profesionālo kvalifikāciju, kuras būs atbildīgas par būvdarbu veikšanu;
2. Konkursa specifikācijas – būvdarbu lokālajās tāmēs, par aprēķinu pamatu ņemot būvdarbu apjomus ( Pielikums Nr. 1), aprēķinu rezultāti  ir jānorāda ar diviem cipariem aiz komata. 
2.1. Lokālās tāmes aizpilda atbilstoši formām, kādas nosaka būvnormatīvs LBN 501-17, tai skaitā katrā lokālās tāmes pozīcijā jābūt aizpildītām ailēm: darba izmaksas, materiālu izmaksas un mehānismu izmaksas, ja šādas izmaksas paredz projekts vai standarti.
3. Pretendents pēc brīvas formas rakstiski apstiprina to, ka tiks nodrošināta būvniecības gaitā radušos atkritumu savākšana un tālāka utilizācija nododot atkritumus apsaimniekošanas uzņēmumam, kuram ir atļauja attiecīgā atkrituma veida utilizācijai. Pretendents obligāti norāda:
a) atkrituma apsaimniekošanas uzņēmumu;
b) atbilstoši lokālajām tāmēm norāda būvgružu daudzumu m3 un vešanas attālumu līdz utilizācijas vietai.
c) būvgružus, kas atbilst pārstrādei un būs radušies demontāžas rezultātā nodot otrreizējai pārstrādei, par to iesniedzot Pasūtītājam apliecinošu dokumentu.
4. Būvdarbu kalendāro grafiku aizpilda pa nedēļām izdalot būvniecības darbu veidus, būvniecību, atbilstoši  Nolikuma pielikuma Nr. 3 dotajai formai, norādot vismaz šādu informāciju, kurai jābūt patiesai:
a)  darbu uzsākšanas laiku un darbu pabeigšanas laiku katram darbu veidam  - (datums, mēnesis, gads);
b) vidējo strādnieku skaitu katram darbu veidam katrā nedēļā, kā arī vidēji nostrādāto stundu skaitu katram darbu veidam nedēļā;
4.1. Gatavojot kalendāro grafiku, jāparedz nepieciešamais laiks:
a) lai ievērotu visus nepieciešamos būvdarbu pārtraukumus un riskus, kuri saistīti ar  to, ka klīnikas darbs nevar tikt pārtraukts, un tas var tikt traucēts, tikai ar Pasūtītāju saskaņotā kārtībā par to vienojoties vismaz 2 darba dienas iepriekš;
b) jāparedz laiks, kāds nepieciešams telpu pieņemšanai un nodošanai Pasūtītājam;
c) jāparedz nepieciešamais laiks izpildu mērījumu un citu darbu veikšanai, kas saistīti ar objekta sagatavošanu nodošanai ekspluatācijā. Šie darbi jānorāda kalendārā grafika atsevišķā ailē.

5. Ievērot Pasūtītāja noteikto prasību - būvdarbus atļauts veikt tikai darba dienās, vienā maiņā, ne ilgāk kā 10 stundas.
6. Ja konkursa Nolikuma specifikācijās – lokālajās tāmēs norādītie apjomi vai darbu sastāvs atšķiras no Projektā norādītajiem apjomiem vai darbu sastāva, pretendentu pienākums ir par to paziņot iepirkuma komisijai, kura sniedzot  atbildes norādīs pareizo darbu sastāvu un apjomus, tā nodrošinot saņemt no visiem pretendentiem vienādus piedāvājumus attiecībā pret darbu sastāvu un apjomiem.

7. Visiem projektā paredzētajiem materiāliem un izstrādājumiem var tikt piedāvāti ekvivalenti tikai tad, ja to tehniskie rādītāji nav sliktāki, un tas tiek pamatots ar dokumentiem. Pretendentiem ir jāpievieno pie Tehniskā uzdevuma visu piedāvāto ekvivalentu saraksts, ja ekvivalents tiek piedāvāts par:
       a)  visa veida  durvīm;
b) visa veida  linolejiem;
c) sanitāri tehniskām ierīcēm;
d) apgaismojuma elementiem.

8. Pasūtītājs atzīst tikai šādus dokumentus -  ražotāju tehnisko dokumentāciju, ar tajā norādītajiem tehniskiem rādītājiem un normatīvajos aktos noteiktajā kārtībā akreditētu institūciju izsniegtu apliecinājumu par to, ka piedāvājumā norādītie materiāli ir ekvivalenti tehniskajā projektā paredzētajiem.

9. Būvdarbi paredz: 
9.1. pirms būvdarbu uzsākšanas būvdarbu veicējs (turpmāk -  Izpildītājs) izstrādā Darbu veikšanas projektu, saskaņojot plānoto darbu virzību ar Pasūtītāju. Darbu veikšanas projekts jāsaskaņo ar Autoruzraugu un Būvuzraugu un jāiesniedz Pasūtītāja pārstāvim; 
9.2. Izpildītājam jāveic darba veikšanas grozījumu izstrāde, saskaņošana un iesniegšana Pasūtītājam, par jebkurām darba veikšanas projektā norādītās informācijas izmaiņām;
9.3. Darbu veikšanas projektā jāiekļauj kārtība un izpildes termiņi visām darbu stadijām, apskašu un pārbaužu veikšanas secība un laiks, paredzēto metožu un dabu izpildes stadiju apraksts, darbu veikšanas kalendārais un darba spēka plūsmas grafiks, Būvdarbu vadītāja dalītā laika uzskaite, kā arī iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Izpildītājs paziņo par jebkurām minētās informācijas izmaiņām Līguma izpildes laikā, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
9.4. Izpildītājs nodrošina, ka ar Būvdarbiem netikts bojātas saglabājamās inženierkomunikācijas un konstrukcijas ( t.sk., pazemes), izpildītie un izpildīšanā esošie Būvdarbi, nokrautie materiāli un iekārtas, būvlaukuma apkārtnē esošie apstādījumi, citas ēkas vai zemes. To bojājuma gadījumā izpildītājs nekavējoties novērš defektu ar saviem spēkiem un par saviem līdzekļiem.
9.5. Izpildītājs ir atbildīgs par būvobjektā Būvdarbu laikā atgūto materiālu demontāžu, saglabāšanu un nodošanu Pasūtītāja rīcībā (ja attiecināms). Pirms demontāžas izpildītājs 1 (vienu) dienu iepriekš uzaicina Pasūtītāju attiecīgo atgūstamo materiālu, konstrukciju vai būvizstrādājumu novērtēšanai. Atgūtie materiāli jānodod un jāpieņem ar nodošanas - pieņemšanas aktu, novietojot Pasūtītāja norādītā novietnē (Pasūtītāja teritorijā).
9.6. Izpildītājs pirms būvdarbu uzsākšanas, lai precizētu saglabājamās komunikācijas, pieslēgumu vietas u.c. nepieciešamo informāciju, pieaicinot Pasūtītāja pārstāvi, apseko esošās inženierkomunikācijas (EL, ŪK, datu tīkli, skābekļa apgādes sistēma u.c. komunikācijas). Izpildītājs pēc esošo komunikāciju šahtu, starpsienu, nevajadzīgo komunikāciju u.c. konstrukciju demontāžas, pieaicinot Pasūtītāja pārstāvi, atkārtoti apseko esošās inženierkomunikācijas. Izpildītājs sagatavo esošo un saglabājamo komunikāciju izpilduzmērījumu (dwg formātā), norādot komunikāciju faktisko novietojumu, pieslēguma vietas, diametrus u.c. komunikāciju raksturojošo informāciju. Izpilduzmērījums tiek elektroniski iesniegts (nosūtīts uz e-pastu) Autoruzraugam, Būvuzraugam un Pasūtītājam. Pēc visu Līgumā paredzēto komunikāciju izbūves Izpildītājs sagatavo un pievieno izpilddokumentācijai izpildshēmas ar izbūvētajām un saglabātajām komunikācijām papīra formātā un elektroniski.
9.7. Pirms pielietošanas (iebūves) Izpildītājs saskaņo ar Pasūtītāju un Autoruzraugu noslēguma apdares materiālu (flīzes, linolejs, sienu, mēbeļu u.c. krāsu toņi, mēbeļu, durvju u.c. furnitūra, u.c. materiāli) faktūru un krāsu. 
9.8. Būvdarbu laikā – objektā tiek lietota elektroniskā darba laika uzskaites sistēma.

